Afro Candy (tí a tún kọ ní Afrocandy), jẹ́ òṣèré fiimu tí Ìlu Nàìjíríà, olùdarí eré, akọrin, afẹwàṣiṣẹ́ àti òṣèré oníhòhò. Ó jẹ́ olùdásílẹ̀ àti alákòso ti àwọn Invisible Twins Productions LLC. Afro Candy ní a bí ní Umuduruebo Ugiri-ike, ìjọba agbègbè Ikeduru ti Ìpínlẹ̀ Ímò. Nígbà tó wà lọ́mọdé ní ilé-ìwé ẹlẹ́kọ mẹ́wa, ó ní ẹ̀mí ìṣe fún eré ìtàgé ṣiṣ́e ṣùgbọ́n ó pàdánù rẹ̀ lẹ́hìn títẹ iilé-ìwé gíga. Ó gba oyè-ẹ̀kọ́ ní ìṣàkóso Ọ́fíìsì àti oyè-ẹ̀kọ́ tí ìmọ̀-ìjìnlẹ̀ ní ìṣàkóso òwò. Ní àfikún, ó kọ́ ẹ̀kọ́ bi òṣìṣẹ́ ààbò. Nígbà tí Afrocandy dàwárí nípasẹ̀ ilé-iṣẹ́ afẹwàṣiṣẹ́ King George Models, wọ́n gba níyànjú láti lépa iṣẹ́ òṣèré. Ó bẹ̀rẹ̀ iṣẹ́ rẹ̀ gẹ́gẹ́ bi afẹwàṣiṣẹ́, ó sì farahàn ní àwọn ìkéde fún àwọn ilé-iṣẹ́ bíi Coca-Cola, Nixoderm àti Liberia GSM. Ó tẹ̀ sí tẹlifíṣọ́nù, níbitì ó ti kó àwọn ipa kékeré. Ní ọdún 2004, ó kó àkọ́kọ́ ipa pàtàkì nínu fiimu gẹ́gẹ́ bi Susan nínu fiimu Dangerous Sisters tí Obi Obinali ṣe ìtọ́sọ́nà rẹ̀.